
לכבוד








הפניקס חברה לביטוח בע"מ
    



מ.ל.ב
באמצעות דוא"ל



לצרכי מו"מ לפשרה בלבד



    
        
ח.נ.,

הנדון: תאונה מיום 18/04/2024

רכב נושא מ.ר. 66-273-32
                                                 הנפגעת: זהבה רייך, ת.ז. 47417662
הנני מייצג את מרשתי הנפגע שבנדון והריני מתכבד לפנות אל כב' ולפרט כדלקמן:

1. בתאריך 18.4.2024 בסביבות השעה 20:00, או בסמוך לכך, ברחוב השלום, בבאר שבע, עת חצתה עת הכביש, רכב הנושא מ.ר 66-273-32, המבוטח בחברתכם,פגע במרשתי והיא נפגעה ונחבלה בגופה. (להלן: "התאונה").
רצ"ב אישור משטרה, וקישור לסרטון המתעד את התאונה, מסומנים "1".
2. ממקום התאונה פונתה מרשתי לקבלת טיפול בבית החולים סורוקה, בבאר שבע, שם אובחנו חבלות בפלג גופה התחתון, בדגש על רגל, ברך וקרסול ימין, עם קושי ניכר בדריכה. בדיקות הדמיה שבוצעו למרשתי הדגימו שבר בטיביה מימין עם קריסה, ספק שבר תלישה בפטישון הלטרלי בקרסול ימין. לאחר התייעצות עלתה האפשרות בצורך בהתערבות ניתוחית בהמשך, ניתנה לה זריקת נוגדי קרישה והיא שוחררה לביתה בליווי כשרגלה חבושה, עם סד ברך, כשהיא מנועה מדריכה, בהמלצה להמשך מעקב רפואי, נטילת זריקות נוגדי קרישה, נטילת משככי כאבים ומנוחה ממושכת.
3. מרשתי אשר מחמת התאונה ותוצאותיה הייתה מנועה מדריכה, עם כאבים עזים וקושי ניכר בתפקוד נזקקה לעזרה, תמיכה וליווי צמוד, , עזרה בקבלת זריקות נוגדי קרישה, טיפול תרופתי לשיכוך כאב ומעקב רפואי בליווי.
4. לאחר התייעצות  עם אורתופד מומחה, מנהל היחידה לטראומה אורתופדית אבחן שברים עם פרוגנוזה קשה ובשים לב לגילה המליץ על המשך טיפול שמרני ואיסור על דריכה למשך חודשיים ימים לפחות, והמשך מעקב וטיפול רפואי.
רצ"ב תעודות רפואיות, מסומנות "2".
5. בעטיה של התאונה ותוצאותיה נזקקה, ועודנה נזקקת מרשי לעזרה וסיוע בביצוע פעולות היום-יום, היא נאלצה להעסיק עזרה בשכר וזכאותה בביטוח לאומי נקבעה ברמה 5.
רצ"ב אישור העסקת עובד זר ומכתב זכאות מטעם המל"ל-ענף סיעוד, מסומנים "3".
6. בעטיה של התאונה הפכה מרשתי, מאישה עצמאית ופעילה ביחס לבני גילה, לאישה הנזקקת לעזרה, סיוע ותמיכה בפעולות היומיום, היא מתקשה בניהול משק ביתה ובביצוע פעולות שגרתיות, נזקקת לקבלת טיפול רפואי ושימוש במשככי כאבים והיא תיזקק לכך גם בעתיד.
7. מחמת התאונה ותוצאותיה נזקקת מרשתי להוצאות בגין מוניות ונסיעות מיוחדות והיא תיזדקק להם גם בעתיד.
8. בנסיבות המתוארות לעיל, ועל מנת לייתר את הצורך בהגשת תביעה ובקשה למינוי מומחים רפואיים, אהיה מוכן להמליץ בפני מרשי על סילוק תביעתה תמורת פיצוי גלובלי בסך 180,000 ₪ בתוספת שכ"ט עו"ד.
9. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשתי.              


                                                                           בכבוד רב ובב"ח,

             





             אריאל פרייברג, עו"ד   
